Bya Moses Lemisa
OMUYIMBI omuto Lyto Boss avuddeyo ku bimwogerwako nti yapasula mukazi wa Chris Evans.
Lyto Boss ng’amanya ge ye Derrick Katongole y’omu ku bayimbi abato nga mu kiseera kino afunye obutakanya n’omuyimbi Chris Evan ng’entabwe eva ku muwala Jamira Kalungi Evans gw’agamba nti yali mukazi we Lyto Boss namubba.
Lyto Boss yategeezezza nti omuwala ayogerwako amumanyi ng’omuntu wabula olw’okuba abayimbi abakulu baagala okwonoona amanya g’abayimbi abato ye nsonga lwaki Evans asazewo okumwonera erinnya.
Yayongeddeko nti mu kusooka baali ba mukwano ne Evans mu 2011 ng’amuwandiikira ne nyimba.
Lyto Boss
Empalana weva
Lyto yagambye nti baasisinkana ne Chris Evans mu 2011, Evans yatandika okugula ennyimba ku Lyto Boss Oluvannyuma Evans yasaba Lyto Boss bakole kampani ewandiika enyimba nga baziguza abayimbi , agamba nti baatandiika okukola bombi oluvannyuma ne baafuna obutakanya nga Lyto Boss bwa wandiika ennyimba tafunamu.
“Olwamala ng’okuwandiika ennyimba ne tukola kye bayita Demo ng’ate Evans naziwa abayimbi abalala n’abagamba nti ye yaziwandiise
Ezimu ku nnyimba za Lyto Boss zeyawandiika
1)-Atuuse-Rema Namakula
2)-Teliba-Chozen Blood
3)-Ndiba nawe-Moureen Nantume
4)-Equation-Desire Luzinda
5)-Fifi the Queen(new project)
Evans n'omuwala 'ndibassa' Jamira
Jamira Kalungi ayogedde
Jamira Kalungi agambibwa okuvaako obuzibu yategeezezza Bukedde ku ssimu ye talina ky’amanyi ku bikwatagana ne Evans era tamwagalangako
“Nze Lyto Boss ndwawo okumulaba simanyi lwaki abantu abaagala okwonoona amanya gabanabwe ne byasooka okufulumira mu mawulire nti ndi mukazi wa Chris Evans sibituufu” Kalungi bwe yategeezezza .
Chris Evans
Omuyimbi Chris Evans olwategedde nti amukubidde essimu wa Bukedde nagiggyako.
sot_Latn lug_Latn lug_Latn lug_Latn lug_Latn eng_Latn ssw_Latn lug_Latn lug_Latn lug_Latn lug_Latn eng_Latn xho_Latn shn_Mymr eng_Latn lug_Latn lug_Latn lug_Latn lug_Latn zho_Hans lug_Latn